અમેરિકાએ પત્રકાર ખાશોગીની હત્યાના મામલે સાઉદી અધિકારીઓના વિઝા રદ કરીને પ્રથમ કાર્યવાહી કરી છે. અમેરિકન રાષ્ટ્રપ્રમુખ ડોનાલ્ડ ટ્રમ્પે કહ્યું હતું કે સાઉદી અરેબિયાના અધિકારીઓએ પત્રકાર જમાલ ખાશોગીની હત્યાની ઘટનાને છૂપાવવાની સૌથી બદતર કોશિશ કરી છે. તેમણે કહ્યું હતું કે અમેરિકાએ આ મામલે સામેલ કેટલાક વરિષ્ઠ સાઉદી અધિકારીઓનાં વિઝા ખતમ કરીને સૌપ્રથમ કાર્યવાહી કરી છે.